ועדת העבודה, הרווחה והבריאות, כנסת 23, פרוטוקול מספר 23, 2020-07-06 16:45

חיים כץ: צהריים טובים.

חיים כץ: היום ה-6.7.20, יד' בתמוז, התש"ף.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא רביזיה להצעת חוק דמי אבטלה.

חיים כץ: מי בעד הרביזיה ירים את ידו?

חיים כץ: הרביזיה התקבלה.

חיים כץ: פה אחד אושר, שני חברי כנסת.

חיים כץ: בבקשה, גברתי.

שמרית שקד גיטלין: הרביזיה היא להוסיף תיקון לבקשת הביטוח הלאומי בסעיף 179(ד) רבתי.

שמרית שקד גיטלין: אנחנו בעצם נתנו בחוק הזה שנותנת איזו הקלה שמדברת על תשלום דמי אבטלה עד ה-16.8.

שמרית שקד גיטלין: יצרנו איזו הקלה שאומרת, שגם אם התאריך הקובע חלפו כבר 12 חודשים, כתבנו, "אבל לא חלפו 18".

שמרית שקד גיטלין: כלומר, אנחנו נתנו איזו הקלה בין 12 ל-18 חודשים מהתאריך הקובע.

שמרית שקד גיטלין: התברר למוסד לביטוח לאומי לאחר הדיון שיש אנשים שחשבו לגביהם אפילו יותר מ-18 חודשים לכן ביקשו שנקבעו רק "חלפו 12 חודשים מהתאריך הקובע שנקבע לגביו" ולא נגביל את התקרה 18 חודשים.

שמרית שקד גיטלין: זה התיקון הראשון.

שמרית שקד גיטלין: התיקון השני אומר שאותם אנשים שנכנסים למסלול של הארכה אוטומטית עד ה-16.8, אותו תאריך קובע שנקבע לגביהם בעבר וחל לגביהם לגבי כל תשלום דמי האבטלה בתקופה הקובעת, לא ייקבע לגביהם תאריך קובע חדש אלא יישאר לגביהם את אותו תאריך קובע.

שמרית שקד גיטלין: זה אומר שחלק מהאנשים, יכול להיות שבחישוב אחר יכול להיות להם דמי אבטלה גבוהים יותר, אבל לא יהיה חישוב חדש.

שמרית שקד גיטלין: הם הסבירו שהמערכות שלהם לא יכולות לעשות חישוב חדש.

שמרית שקד גיטלין: בעצם הם נשארים עם אותו תאריך קובע ומשנים להם את זה אוטומטית.

חיים כץ: מי בעד ירים את ידו.

חיים כץ: הרביזיה התקבלה.

חיים כץ: תודה רבה.

שמרית שקד גיטלין: אני רק אקריא את הנוסח.

שמרית שקד גיטלין: "ב.

שמרית שקד גיטלין: מבוטח שזכאי לדמי אבטלה לפי סעיף זה וחלפו 12 חודשים מהתאריך הקובע שנקבע לגביו, ישולמו לו דמי אבטלה לפי סעיף זה ויראו את התאריך האמור כתאריך הקובע לגבי כל התקופה שבה משולמים לו דמי אבטלה בתקופה הקרובה.

שמרית שקד גיטלין: "

חיים כץ: עוד פעם, מי בעד?

חיים כץ: הרביזיה התקבלה.

חיים כץ: פה אחד, הרביזיה אושרה.

חיים כץ: אני מקווה שהחוק יעבור במליאה בקריאה השנייה ושלישית.

חיים כץ: שאו ברכה.

חיים כץ: הישיבה נעולה.